Randu pļavas
Randu pļavas on hoiuala Lätis Liivi lahe ääres Heinaste ja Kuiviži vahel. See on 100 kuni 300 m laiune rannaniitude vöönd, mille pindala on 200 hektarit. Seal kasvab umbes 600 liiki taimi (kolmandik Läti taimestikust), sealhulgas 37 Lätis või Euroopas haruldast või ohustatud liiki. Nende seas on punane aruhein, valge kastehein, mustjas rebasesaba, rand-õisluht, randaster, harilik merikann ja rand-teeleht. See on lindude läbirändekoht ja pesitsemispaik. Aastal 2006 nähti seal 116 linnuliiki, mis on Läti rekord. Sealsete lindude seas on roo-loorkull, niidurüdi, huik, tutkas ja jõgitiir. Aastal 2006 rajati loodusrada ja linnuvaatlustorn. Liivi lahte suubub Blusupīte.